Harry Potter eta Herioaren erlikiak

Harry Potter eta Herioaren erlikiak () Harry Potter liburu saileko zazpigarren eta azken liburua da. Liburu honetan sei aurrekoen sekretu guztiak argitzen dira, eta jende asko hiltzen da ere bai. Adituek oso ondo kritikatu dute serie ezagunaren bukaera. Euskarazko itzulpena, sail osoarena bezala, Iñaki Mendigurenena da.

Liburua lau zatitan banatzen da, hau da, Harry oraindik bere osaba-izebekin bizi denean, Ronen etxean egonaldia, Harry, Ron eta Hermionen abenturak eta, azkenik, hemeretzi urte ondorengo istorioa.

Privet Driven azken aldiz 

Harry 17 urte betetzeko irrikan dago, adin horrekin heldua izango baita. Hala ere, beldur handia du aurretik dituen arrisku guztiengatik. Bitartean, Voldemortek indar handiegia du, eta badirudi Gobernua harena izango dela denbora gutxian. Mutikoak bere gauza guztiak jasotzen hasten da, etxe horretara inoiz gehiago itzuliko ez dela jakinda. Momentu horretan, Harry bere historiako objektuak aurkitzen ditu, esaterako, Siriusek oparitutako ispilua. Egunak joan egunak etorri, gazteak bere azken egunera iristen da. Bere izeba eta osabaz oso estuki ez agurtu arren, Dudley eskerrak ematen dizkio eta hutsa uzten dute etxea, Dursleyak toki seguru batera doaz eta.

Harry era seguru batean Fenixaren kuartelera garraiatzeko, 7 potterrak eratzen dituzte. Ron, Hermione, Fleur, Fred, George... Zukuzko edabea edaten dute denek Harryren itxura izan dezaten.

Azkenean, hil-jaleak ikusi eta aire lehia hasten dute. Lehian Alastor Moody hiltzen dute eta George belarri bat galtzen du. Denak oso urduri eta sentikor daude, baina, gutxienez, denak salbu daude Weasley etxean.

Sinopsia 

Bazen behin, bide bakarti batetik bidaiatzen ari ziren hiru anai. Bat-batean, bidea zeharkatzen zuen ibai arriskutsu batera heldu egin ziren, baina, magian oso trebeak zirenez zubi bat eraiki zuten. Zubitik pasatzen ari zirela txanodun agerpen bat oztopatu zien igarobidea, heriotza zen.

Heriotzak oso haserre zegoen, bertan heltzen ziren pertsonak normalen hiltzen zirelako. Izan ere, heriotzak, oso azkarra zena, hiru anaiek zoriondu zituen. Gainera, bakoitzari nahi zuen saria eskaini zion tranpa hura ekiditeagatik.

Lehenengo anaiak, nagusiena, mundu osoko magian aritzeko baritarik boteretsuena eskatu egin zion. Heriotzak, alboan zuen intsusa- beltzetik fabrikatu egin zion bat.

Bigarren anaia, lehenengoa baino apalagoa zena, hildakoei bizitzara bueltatzeko boterea eskatu zion. Heriotzak, orduan, ibaiaren hertzetik arroka bat hartu, transformatu eta anaiari eman zion.

Bukatzeko, anai txikiena, bigarrena beste bi anaiak baino apalagoa zena, hortik oharkabean ihes egiteko ahalmena eskatu zion, behin zubia uztean heriotzak berriz aurkitu ez zezan. Momentu horretan, heriotzak bere manta ikusezina eman zion eta hiru anaiek, bakoitzak bere bidaia, jarraitu zuten.

Lehenengo anaia gertu zegoen herri batera joan zen, eta bere barita boteretsuarekin, iraganean borroka galanta eduki zuen gizon batekin, topatu eta hil egin zuen. Gero, mozkortu egin zen eta ohera sartzerakoan beste mago batek barita lapurtu eta lepoa moztu zion. Honela, heriotzak, lehengo anaia eramatea lortu egin zuen.

Bigarren anaia, bere etxera bueltatu zen eta heriotzak emandako harriari hiru buelta eman zizkion. Momentuan, orain dela urte batzuk ezkondu nahi egin zen emakumea, hilda zegoena, bere aurrean agertu zen. Zoritxarrez emakumea, heriotzen mundutik bueltatu egin zela eta, oso triste bihurtu zen. Hori dela eta, anaia tristuraz beteta bere burua hil egin zuen. Honela, heriotzak, bigarren anaia berarekin eraman zuen.

Hirugarren anaiarekin arazo bat egon zen. Manta ikusiezina bere menpean zuenez heriotzak ezin izan zuen anai txikia topatu. Urte asko eman zituen hirugarren anaiaren bilaketan, hala ere, hil zorian zegoenean soilik aurkitu zuen. Orduan, gizona bere manta kendu eta bere semeari eman zion. Azkenik, hirugarren anaia, gustura hartu zuen heriotza, eta batera joan egin ziren bizitza hau utziz.

Zinema 
 Harry Potter eta Herioaren erlikiak - 1. zatia (2010)
 Harry Potter eta Herioaren erlikiak - 2. zatia (2011)

Kanpo estekak 

 Elkar

Harry Potteri buruzko liburuak
Euskaratutako liburuak
Itxuraldatzeari buruzko fikzioa